da fr cs da da fr he en da da it de da he da da da da da da da da da da et da nl hbs_lat en de da da en da da da da da da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Dette er en såkaldt “en-skåls-kage”, hvilket betyder at den kan røres sammen i blot en skål. Den skal ikke piskes eller lignende, blot røres sammen med et piskeris i hånden; og det tager vitterligt et øjeblik. Dejen er til den tynde side, hvilket gør at den bagte kage er meget tæt i krummen – og holder sig saftig i dagevis.
Til trods for at der er temmelig meget kaffe i kagen, smager den ikke markant af kaffe; lidt ligesom i havregrynskugler understøtter kaffen blot den lækre chokoladesmag.Jeg har valgt at toppe den med chokoladeganache, men man kan sagtens komme glasur eller blot et drys flormelis over. Kagen kan spises alene eller med en skefuld cremefraiche eller en klat flødeskum.
Chokoladekage med ganache (1 springform på 24 cm)
1½ tsk instant kaffe rørt ud i 3½ dl. kogende vand
1 spsk. lys sirup
1 spsk. blødt smør
Varm ovnen op til 170 grader. Krøl et stykke bagepapir hårdt sammen, fold det ud og beklæd springformen med det.
Skær smørret i små tern og hak chokoladen groft. Kom begge dele i en røreskål og hæld den skoldhede kaffe over. Vent et minut og rør så med et piskeris til du har en blank masse. Hæld sukkeret i og rør til det er opløst.
Tilsæt æg og vaniljesukker og pisk igen til du har en jævn masse. Læg en sigte over skålen og kom mel, kakao, salt og bagepulver heri. Sigt det hele ned i skålen og rør rundt med piskeriset. Dejen skal være ret flydenden.
Hæld dejen over i den klargjorte springform og bag kagen på næstnederste rille i 60 minutter. Stik i den, for at tjekke at der ikke hænger dej ved.
Lad kagen køle i formen i 20 minutter, førend den tages ud af formen og køler fuldstændig på en rist.
Ganachen kan enten laves i en foodprocessor eller ved håndkraft: Kom fløde og sirup i en lille kasserolle og lad det komme næsten op at koge (hold øje og fjern gryden fra varmen, når de første bobler viser sig). Hak chokoladen fint i foodprocessoren (eller med en kniv) og hæld den varme fløde henover imens maskinen kører. Lad maskinen køre i 10 sekunder hvorefter smørret tilsættes. Skrab siderne ned med en dejskraber og kør til ganachen er blank og jævn. I en skål hældes den varme fløde henover den finthakkede chokolade, der røres grundigt og lige inden det har samlet sig helt tilsættes smørret. Rør igen til ganachen er blank.
Kom ganachen i en skål og læg husholdningsfilm helt ned på overfladen. Lad den stå og sætte sig ved stuetemperatur i op til 2 timer; så bliver den tyk og lækker. Smør ganachen på den afkølede kage med en palet eller en dejskraber.
Serveres som den er eller med lidt cremefraiche eller flødeskum.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.